कलैक्ट्रेट सभागार में जिला स्तरीय पुनरीक्षण (डी0एल0आर0सी0) एवं समन्वय समिति की बैठक लेते हुये जिलाधिकारी नितिन सिंह भदौरिया ने ऋण जमा अनुपात की धीमी प्रगति पर नाराजगी व्यक्त करते हुए बैंकर्स को विभागीय अधिकारियों के साथ सामंजस्य बनाकर ऋण जमा अनुपात को बढाने के सख्त निर्देश दिये। जिन बैंकों द्वारा निर्धारित लक्ष्य से कम प्रगति दी है वे अगले त्रैमास में शतप्रतिशत उपलब्धि हासिल करना सुनिश्चित करें। उन्होंने धीमी प्रगति वाले बैंकर्स को ऋण जमा अनुपात में तेजी लाने हेतु पात्र लाभार्थियों को योजनाओं का लाभ पहुंचाने के लिये गम्भीरता से कार्य करने के निर्देश दिये।